Viimasel ajal on märgata seesugust muudatust, et mu silmad  löövad iga hommik (tegelikult pärastlõuna) kell 13:30 lahti. See aga toob kaasa sellise kummalise probleemi, et täitsa arvastatav osa mu päevast (2 tundi on ka kõva sõna) muutub mõttetuks. See on nagu normaalse inimese puhul, et kui ta tavaliselt ärkab kell 8, siis järsku on kell 6 üleval. Mitte midagi pole teha sellel ajal.    Oma pointless (kas see võrdub ka less points?) oleku sain täna murtud täiesti ootamatu teada saamisega, et mul on vaja täna ka Tallinnasse minna.    Lugu algas  huumoriga, sest päeval läksid just minu ainsad teksapüksid pessu. Kappi laiali loopides selgus aga õnneks, et siiski mingi tagavara variant oli ka. Paanikaosakond on kindlasti tänulik, et üle pikaaja taas tegevust sai.    Siis mulle meeldis see, et keegi oli täpselt sel ajal, kui hakkasin välja sõitma kuskil millelegi tule otsa pannud. See tähendas, et igasugu vilkurid külvasid liikluses pannikat ja ma sattusin ise omamoodi kummalisse olukorda, kus tuletõrjeauto jäi mu ees seisma ning hakkas mingeid  manöövreid tegema, samal ajal, kui vilkuritega kiirabi mu selja taga passis. Ma loodan, et nad said kurjaks ikkagi härra tuletõrjeautojuhi peale, mitte minu peale.    Huvitav oli veel see, kuidas ma täiesti arvestava taseme suutsin saavutada ilma igasugust ettevalmistust tegemata. Enesekindlust süstiv arvestades, et järgmisel hooajal kahaneb mu vaba aja hulk märgatavalt.    Tallinna kesklinnas oleks üks punast tuld ignoreerinud Audi minu nina ees peaaegu kaks inimest alla ajanud. Humoorikas  oli vaatepilt, kuidas härrad, kes eriti kained polnud, üritasid Audile veel ka jalaga pihta saada. Intsident juhtus vahedult peale ristmikku, kus mul üks päev anti selja tagant signaali, sest...no pakkuge nüüd, te ei arva kunagi ära...sest ma andsin ülekäiguraja juures jalakäijale teed! Nagu mida effi? Kas see on mingi liikluskultuuri ignoreeriv tsoon?    Paari õhtu tagune (3 päeva järjest taas...jeasshhhhh) parim vaatepilt: pimedas Märjamaa kandis võsas olevad politseinikud, kellest on näha vaid  nende helkurveste. Nagu oleks ufosid vaadanud.    Mulle meeldib see, kuidas kass jookseb alati kuskilt võsast välja, kui ma koju jõuan. Ta nagu tunneks mu auto hääle ära. Gonna miss the sokke laiali tassiv tegelane.